kardosdrur/scandi-wiki huggingface dataset:
The Promise

The Promise eller Promise kan henvise til:

Musik

Albums 
 The Promise (Bif Naked album), 2009
 The Promise (Bruce Springsteen-album), 2010 2-CD compilation album
 The Promise: The Darkness on the Edge of Town Story, 2010 3-CD, 3-DVD eller Blu-ray box set af Bruce Springsteen
 The Promise (Boban Marković Orkestar album)
 The Promise (Deborah Cox album), 2008
 The Promise (Earth, Wind & Fire album), 2003
 The Promise (Fly to the Sky album), 2001
 The Promise (Freestyle Fellowship album), 2011
 The Promise (Il Divo album), 2008
 The Promise (John McLaughlin album), 1995
 The Promise (Mike Pinder album), 1976
 The Promise (Plus One album), 2000
 The Promise (T'Pau album), 1991
 The Promise (Vassilis Tsabropoulos album), 2008
 The Promise (Vaya Con Dios album), 2004
 The Promise, et album af David Hobson
 The Promise, et 2001 album af Forgotten Tales
 The Promise, et 1989 album af Kirk Whalum
 The Promise, et 1993 album af Ringworm
 The Promise: A Celebration of Christ's Birth, et 1991 album af Michael Card
 Promise (Massacre-album)

Sange 
 "The Promise" (Arcadia sang), 1986
 "The Promise" (Girls Aloud sang), 2008
 "The Promise" (When in Rome sang), 1988
 "The Promise" (In This Moment sang), 2010
 "The Promise", af Bruce Springsteen fra 18 Tracks
 "The Promise", af Tracy Chapman fra New Beginning
 "The Promise", af Within Temptation fra Mother Earth

EP 
 Promise (EP) - EP af danske musiker Hugo Helmig

Film 
 The Promise (film fra 1917), en stumfilm med Paul Willis
 The Promise (film fra 1969), en film med Ian McKellen
 The Promise (film fra 1979), et amerikansk romantisk drama
 The Promise (film fra 1999), en tv-film med Tracy Nelson
 Promise (film), en dansk kortfilm fra 2010 instrueret af Morten Boesdal Halvorsen, Kirsten Dehlholm og Henning Carlsen

Litteratur 
 The Promise (Potok roman), en 1969 roman af Chaim Potok
 The Promise: President Obama, Year One, en bog fra 2010 book af Jonathan Alter
 The Promise (Buck roman), en roman fra 1943 af Pearl S. Buck
 The Promise (Hughes roman), en 1989 roman af Monica Hughes
 The Promise (Steel roman), en roman fra 1978 af Danielle Steel
 The Promise, a 2005 roman af Ted Dekker
 Avatar: The Last Airbender – The Promise, en graphic novel fra 2012 af Gene Yang
E-Boks Sony Ericsson Open 2011

e-Boks Sony Ericsson Open 2011 var en professionel tennisturnering for kvinder, der blev spillet indendørs på hard court. Det var den anden udgave af turneringen, der var en del af WTA Tour 2011, hvor den var kategoriseret som en WTA International-turnering. Kampene blev afviklet i Farum, Danmark.

Vinder blev storfavoritten Caroline Wozniacki, der finalebesejrede Lucie Šafářová med 6-1, 6-4 og dermed genvandt titlen fra året forinden. Det var Wozniackis femte WTA-titel i 2011.

WTA adgang

Seedning

Damesingle

Top Half

Bottom Half 

WTA Tour 2011
Carl August Ehrensvärd

Carl August Ehrensvärd henviser til:

 Carl August Ehrensvärd (1745-1800), kunstner
 Carl August Ehrensvärd (1858-1944), admiral
 Carl August Ehrensvärd (1892-1974), general
Jonathan Safran Foer

Jonathan Safran Foer (født 21. februar 1977 i Washington D.C) er en amerikansk forfatter, der er bedst kendt for sine romaner Alt bliver oplyst (originaltitel Everything Is Illuminated) (2002) og Ekstremt højt og utrolig tæt på (originaltitel Extremely Loud and Incredibly Close) (2005). I 2010 udkom Om at spise dyr på dansk (orignaltitel Eating Animals, udkom 2009 på engelsk).

Jonathan Safran Foer, der er af jødisk herkomst, har en universitetsgrad i filosofi fra Princeton University. Under opholdet på Princeton tog Foer kurser hos forfatteren Joyce Carol Oates, der var vejleder for Foers afhandling på Princeton om Foers morfar Louis Safran, der havde overlevet Holocaust. Foer modtog Princetons "Senior Creative Writing Thesis Prize". Efter afslutningen af studierne på Princeton i 1999 rejste Foer til Ukraine for at arbejde videre på sin afhandling.

Arbejdet med afhandlingen førte i 2002 til udgivelsen af debutromanen Alt bliver oplyst. Romanen blev særdeles positivt modtaget af anmelderne og blev også en kommerciel succes. Foer modtog The Guardian First Book Award for debutromanen. Romanen blev i 2005 filmatiseret med bl.a. Elijah Wood på rollelisten.

Samme år, 2005, udkom Safran Foer med sin anden roman Ekstremt højt og utrolig tæt på, der delte vandene mellem de amerikanske litteraturanmeldere. Bogen formåede dog, trods alt debatten, at blive en stor kommerciel succes verden rundt. Romanen omhandler en dreng, hvis far omkommer ved Terrorangrebet den 11. september 2001.

Sidenhen har Safran Foer bevæget sig over i faglitterære kredse med sin bog Om at spise dyr (originaltitel Eating Animals) fra 2009, som omhandler det at være veganer.

Udgivelser på dansk

Noter

Eksterne links 
 Jonathan Safran Foer på authortrek.com 

Romanforfattere fra USA
Jøder fra USA
Polsk-amerikanere
Postmoderne litteratur
Alan Pardew

Alan Scott Pardew (født 18. juli 1961 i London, England) er en fodboldtræner og tidligere professionel fodboldspiller fra England. Han var senest manager for Premier League-klubben Crystal Palace. På nuværende tidspunkt er han manager for den engelske fodboldklub West Bromwich Albion. Han har tidl. været manager for de engelske klubber Reading, West Ham United, Charlton Athletic, Southampton og Newcastle United F.C.

Referencer

Eksterne henvisninger 

Fodboldtrænere fra Storbritannien
Fodboldtrænere fra West Ham United F.C.
Fodboldtrænere fra Reading F.C.
Fodboldspillere fra England
Fodboldspillere fra Yeovil Town F.C.
Fodboldspillere fra Crystal Palace F.C.
Fodboldspillere fra Tottenham Hotspur F.C.
Fodboldspillere fra Barnet F.C.
Fodboldspillere fra Reading F.C.
Hvideruslands U/21-fodboldlandshold

Hvideruslands U/21-fodboldlandshold består af hviderussiske fodboldspillere, som er under 21 år og administreres af det hviderussiske fodboldforbund. Holdet har tre gange kvalificeret til en slutrunde, nemlig EM 2004, EM 2009 og EM 2011

EM 2011 
Hviderusland kvalificerede sig til EM 2011 efter at have elimineret Italien i den afgørende playoffrunde med samlet 3-2.

I gruppespillet mødte Hviderusland Danmark, Island og Schweiz. De blev toer i puljen og mødte Spanien i semifinalen, hvor de tabte 3-1.

Under turneringen havde holdet base på Hotel Sabro Kro i Sabro ved Aarhus, og de benyttede IF Lyseng og Sabros træningsanlæg som træningsbaner.

Aktuel trup 
Til EM 2011 i Danmark var udtaget følgende trup.

Referencer 

U/21-fodboldlandshold
U/21-fodboldlandshold i Europa
Vērmanes Have

Vērmanes Have () er den ældste offentlige have i Riga, hovedstaden i Letland, hvis areal i dag er på omtrent 5 hektar. Havens nuværende navn er den lettiske translitteration af havens oprindelige navn på tysk.

Wöhrmann Park 
Vērmanes Have etableredes oprindeligt som Wöhrmannscher Park i 1814 på vegne af Guvernement Livlands generalguvernør Filippo Paulucci, kun nogle få år efter Rigas forstæder nedbrændte under Napoleons ruslandfelttog og Rigas belejring.. Finansiering af og land til parken blev sponsoreret af den prøjsiske generalkonsul i Riga Johann Christoph Wöhrmann (1784–1843) og hans moder Anna Gertrud Wöhrmann (født Abels, 1750–1827).

Wöhrmann Park blev indviet med festivitas den 8. juni 1817 som en indhegnet 0,80 hektar stor park med eksotiske træer, en rosenhave og restaurant. I 1829 opførtes en granitobelisk i parken som posthumt mindesmærke over Anna Wöhrmann. Mindesmærket blev nedtaget før 2. verdenskrig og genskabt i 2000.

I 1836 åbnede Rigas Kemiker- og Pharmaceutforening en mineralvandsbutik i parkens restaurant. Da lokalerne blev for trange iværksattes ombygninger og udvidelser i henhold til et projekt af arkitekt Heinrich Scheel i årene fra 1863 til 1864 og igen fra 1870 til 1871. I 1869 installeredes et solur og et springvand i parken.

Fra park til have 
I 1881 lod direktøren for Rigas haver og parker Georg Kuphaldt parkens territorie udvide betydeligt, ved at overføre arealer fra byens pladser samt den forreste del af det tilgrænsende territorie tilhørende det græsk-ortodokse pastoralseminarium. Kuphaldt installerede blomsterparterrer i den nyligt udvidede have samt flere eksotiske træer og buske.

Kildehenvisninger 

Haver
Etableret i 1814
Bygninger, konstruktioner og anlæg i Riga
Schweiz' U/21-fodboldlandshold

Schweiz' U/21-fodboldlandshold består af schweiziske fodboldspillere, som er under 21 år og administreres af det schweiziske fodboldforbund.

EM 2011 
Schweiz kvalificerede sig til EM 2011 i Danmark efter at have elimineret Sverige i den afgørende playoffrunde med samlet. Den første kamp mod svenskerne vandt Schweiz 4-1, mens returkampen endte 1-1. 

I gruppespillet mødte Schweiz Danmark, Island og Hviderusland, hvor de vandt gruppen og gik videre til semifinalen, hvor de slog Tjekkiet. I finalen tabte schweizerne 2-0 til Spanien på Aarhus Stadion.

Under turneringen havde holdet base på Hotel America i Hobro, og de benyttede Hobro Stadion som træningsanlæg.

Aktuel Trup

Referencer 

U/21-fodboldlandshold
U/21-fodboldlandshold i Europa
Parterre

Parterre er en formel havekonstruktion i jordniveau som består af bed, der er kantet af sten eller tætklippede hække og gruslagte stier i et mønster som danner et smukt, og som regel symmetrisk mønster. Det behøver ikke at bestå af blomster. Ordet parterre kommer fra fransk og betyder "på marken".

Parterren udvikledes oprindeligt i franske renæssancehaver fra det 15. århundrede, som for eksempel i tilknytning til slottet i Versailles. Mange har efterlignet disse haver, for eksempel i haven ved Kensington Palace eller haven ved Belvedere. For at få det bedst mulige udsyn over haven, måtte man stå på en terrasse eller balkon.
Slotshaven ved Frederiksborg Slot er et eksempel på en parterre efter engelsk forbillede.

Med tiden forsvandt havetypen og blev erstattet af landskabshaverne, hvor naturen kom mere til sin ret. Men i det 19. århundrede kom havetypen tilbage, dengang med blomster som blev plantet ud hvert år, hvor også farverne blev fremhævet.

Udvikling af en parterre 

Havebrug
Typer af haver
Jimmy Montoya

Jimmy Montoya (født 1937) er en mexicansk professionel boksetræner og manager.
Montoya har arbejdet med over 15 verdensmestre. Han er Las Vegas matchmaker for Guilty Boxing og stedfar for Grant Boxing ejer/CEO Grant Elvis Phillips.
Han driver Montoya Los Angeles Boxing Club og var emne for en historie i The Ring Magazine i august i 1983 med titlen "Jimmy Montoya: A Look at an Overlooked Trainer." 

Han har været Mikkel Kesslers personlige træner siden bokserens samarbejde ophørte med den danske træner Richard Olsen efter Kessler tabte sin kamp til Andre Ward i Super Six World Boxing Classic-kampen den 21. november 2009. Han trænede Mikkel til kampen mod Carl Froch i 2010, og har siden været Kessler's faste træner.

Trænede boksere 
 Alexis Arguello
 Salvador Sanchez
 Hector Camacho
 Juan Meza
 Tony Lopez
 Richie Sandoval
 Francisco Espitia
 Cosme Rivera
 Fitz Vanderpool
 Salvador Sanchez II
 Joe Calzaghe
 Mikkel Kessler

Trænere
Sportsfolk fra Mexico
Hertzsprung

Hertzsprung har flere betydninger:
 Hertzsprung-Russell-diagrammet – astronomisk koordinatsystem
 Ejnar Hertzsprung – afdød dansk kemiker og astronom
 Severin Hertzsprung – afdød tysk skakspiller
Olof Kolmodin den ældre

Olof Kolmodin den ældre (født 26. maj 1690, død 8. april 1753) var en svensk digter, brodersøn af Israel Kolmodin.
 
1721 blev Kolmodin præst i Vestergötland og 1742 provst; men på grund af sin digtning, sine oversættelser og bearbejdelser af Then trogna siälens gyldene rökelsekar (1728) og Andelig dufworöst eller en gudelig siäls enskildta sångandacht (1743) blev han kaldt et helt folks sjælesørger; med et mere selvstændigt arbejde afsluttede han sin produktion Biblisk quinnospegel (sidste bind 1750) dvs. Biblens kvindeskikkelser besungne i en på en gang religiøs og frivol skildring.

Kilder 
 

Præster fra Sverige
Digtere fra Sverige
Salmedigtere fra Sverige
Svensksprogede forfattere fra Sverige
Svenskere i 1700-tallet
Salmonsens
Israel Kolmodin

Israel Kolmodin (24. december 1643 i Enköping—19. april 1709 i Visby) var en svensk salmeforfatter, farbror til Olof Kolmodin den ældre.

Kolmodin var medlem af Karl XI's bibelkommission. Af hans salmer optoges mange i salmebogen 1695 og ligeledes i 1819 og 1937. Den mest kendte, der tilskrives ham, er Nu blomstertiden kommer, der også findes i Den Danske Salmebog.

Kilder 

 

Biskopper fra Sverige
Salmedigtere fra Sverige
Svensksprogede forfattere fra Sverige
Svenskere i 1600-tallet
Salmonsens
Personer fra Enköping
Stanley Stanyar

Stanley B. Stanyar (december 1905 – 5. juni 1983) var en canadisk roer som deltog i de olympiske lege 1932 i Los Angeles.

Stanyar vandt en bronzemedalje i roning under OL 1932 i Los Angeles. Han var med på den canadiske otter som kom på en tredjeplads efter USA og Italien. Mandskabet på den canadiske båd var: Earl Eastwood, Joseph Harris, Stanley Stanyar, Harry Fry, Cedric Liddell, William Thoburn, Donald Boal, Albert Taylor og George MacDonald som var styrmand.

Eksterne henvisninger 
 )

Roere fra Canada
Buffet Crampon

Buffet Crampon et Compagnie eller Groupe Buffet Crampon er en virksomhed, der traditionelt set producerer træblæseinstrumenter, herunder oboer, tværfløjter, saxofoner og fagoter, men siden 2006, hvor to messingblæserfirmaer blev en del af gruppen, har de også haft messingblæsere i sortimentet. Virksomheden er måske mest kendt for sine klarinetter, idet Buffet anvendes af mange professionelle.

Eksterne henvisninger 
 Officiel hjemmeside

Musikinstrumentproducenter
Musikinstrumentproducenter fra Frankrig
Donald Boal

Donald Gordon Don Boal (20. september 1907 i Toronto – 31. juli 1953 i Ottawa) var en canadisk roer som deltog i de olympiske lege 1932 i Los Angeles.

Boal vandt en bronzemedalje i roning under OL 1932 i Los Angeles. Han var med på den canadiske otter som kom på en tredjeplads efter USA og Italien. Mandskabet på den canadiske båd var: Earl Eastwood, Joseph Harris, Stanley Stanyar, Harry Fry, Cedric Liddell, William Thoburn, Donald Boal, Albert Taylor og George MacDonald som var styrmand.

Eksterne henvisninger 
 http://www.sports-reference.com/olympics/athletes/bo/don-boal-1.html 

Roere fra Canada
Personer fra Toronto
Otter

Otter er en kaproningsbåd, som roes af otte personer med en åre hver. Dette er den eneste bådklasse i international konkurrence i roning, som har en cox (styrmand/-kvinde). Båden er ca. 17,5 m lang. Klassen er olympisk både for kvinder og mænd.

Se også 
 singlesculler
 dobbeltsculler
 toer uden styrmand
 firer uden styrmand
 toer med styrmand
 firer med styrmand
 dobbeltfirer

Eksterne henvisninger 

Roning
Både
Cedric Liddell

Cedric Haswell Liddell (11. juni 1913, Clinton, Ontario – 4. juni 1981 Walkerton) var en canadisk roer som deltog i de olympiske lege 1932 i Los Angeles.

Liddell vandt en bronzemedalje i roning under OL 1932 i Los Angeles. Han var med på den canadiske otter som kom på en tredjeplads efter USA og Italien. Mandskabet på den canadiske båd var: Earl Eastwood, Joseph Harris, Stanley Stanyar, Harry Fry, Cedric Liddell, William Thoburn, Donald Boal, Albert Taylor og George MacDonald som var styrmand.

Eksterne henvisninger 
 http://www.sports-reference.com/olympics/athletes/li/cedric-liddell-1.html 

Roere fra Canada
Besson

Besson er en etableret producent af messingblæseinstrumenter. Det ejes af Buffet Crampon, som købte Besson i 2006 fra The Music Group.

Virksomheden blev etableret i 1837 af Gustave Auguste Besson, som i en alder af 18 år producerede et revolutionerende design af en kornet, som var alle de daværende modeller overlegen. Hans produkter fik hurtigt et meget godt ry i Europa. I 1857 flyttede han til England, hvor han byggede en stor fabrik i London, hvorfra hans instrumenter fik sit indtog på det engelske marked og hvorfra han eksporterede til mange andre lande, herunder USA.

Det nuværende firma producerer kornetter, althorn, euphoniummer, tubaer, valdhorn og baritoner. I årenes løb har Besson også produceret en række andre instrumenter, herunder kæmpestor 'tredobbelt' B♭ tuba og et euphonium med fem ventiler.

Guitarer 
Besson producerede guitarer i 1950'erne. De blev mærket som Besson Aristone. Disse guitarer blev importeret og ofte ommærket. Mange af dem blev lavet af Framus. Der var også en model lavet af Framus i Besson-navnet, som var det designet af jazzguitaristen Jack Durante.

Eksterne henvisninger 
 Officiel hjemmeside

Musikinstrumentproducenter fra Storbritannien
Domenico Montagnana

Domenico Montagnana (1685–1750) var en italiensk instrumentmager, som er anerkendt som en af de bedste violin- og cellobyggere på sin tid.

Montagnana-instrumenter, specielt hans celloer, er særdeles eftertragtede instrumenter både blandt orkestre og solister. Rekordprisen for et instrument fremstillet af Montagnana, var en violin, der blev solgt for $903.924 i 2010.

Montagnana blev født i Lendinara i Italien i 1685 og startede med at bygge strygeinstrumenter i Venedig i 1701. I 1711 drev han her sit eget instrumentværksted i Calle degli Stagneri i byen. I 1730 udviklede han sit særegne violindesign, men det er først og fremmest hans celloer, som har sikret hans eftermæle som instrumentmager.

Instrumenter 
Mange af hans instrumenter eksisterer stadig, go bliver brugt af berømte musikere eller som del af offentlige eller private samlinger. Kunstnere der spiller eller har spillet på Montagnanas instrumenter inkluderer Stephen Kates, Lionel Tertis, Lynn Harrell, Mischa Maisky, Truls Mørk, Alfred Wallenstein, Josef Roismann, Steven Isserlis, Raphael Wallfisch, Yo-Yo Ma, Paul Watkins, Maurice Eisenberg, Emanuel Feuermann, Daniel Saidenberg, Orlando Cole, Sevak Avanesyan, Nathaniel Rosen, Boris Andrianov, Galen Kelch, Virgil Boutellis-Taft, Sylvia Lent, Ralph Kirshbaum, István Várdai, ogHeinrich Schiff.

Berømte celloer 
 Petunia (1733) - ejet af Yo-Yo Ma
 Ex-Romberg (1733) - udlånt til Raphael Wallfisch
 Esquire (1723) - udlånt til Harriet Krigjh
 Feuermann (1735) - schweizisk samler, tidligere ejet af Emmanuel Feuermann
 Ex-Servais (1738) - ejet af Nathaniel Rosen
 Mighty Venetian (1738) - ejet af Nathaniel Rosen, tidligere ejet af Adrien-François Servais (1807-1866)
 Kates-Hancock (1739) - ejet af Stephen Kates until 2003
 Sleeping Beauty (1739) - ejet af Heinrich Schiff
 Baron Steinheil (1740) (unknown)
 Duchess of Cleaveland (1740) (unknown)
 Montagnana (1710) - ejet af Guilhermina Suggia

Berømte violiner 
 Mackenzie (1721)
 Ex-Bloomfield (1731)
 Ex-Régis Pasquier (1742) - spillet på af Virgil Boutellis-Taft

Referencer 

Personer fra Italien
Musikinstrumentmagere
Joseph Harris

Joseph John Joe Harris (2. oktober 1912 – 1974) var en canadisk roer som deltog i de olympiske lege 1932 i Los Angeles.

Harris vandt en bronzemedalje i roning under OL 1932 i Los Angeles. Han var med på den canadiske otter som kom på en tredjeplads efter USA og Italien. Mandskabet på den canadiske båd var: Earl Eastwood, Joseph Harris, Stanley Stanyar, Harry Fry, Cedric Liddell, William Thoburn, Donald Boal, Albert Taylor og George MacDonald som var styrmand.

Eksterne henvisninger 
 http://www.sports-reference.com/olympics/athletes/ha/joe-harris-1.html 

Roere fra Canada
Philip Daubenspeck

Philip "Phil" Burton Daubenspeck (28. oktober 1906 – 6. marts 1951) var en amerikansk vandpolospiller som deltog i de olympiske lege 1932 i Los Angeles og 1936 i Berlin. 

Daubenspeck vandt en bronzemedalje i vandpolo under OL 1932 i Los Angeles. Han var med på det amerikanske hold som kom på en tredjeplads efter Ungarn og Tyskland. Han spillede i alle fire kampe i OL-turneringen. 

Fire år senere, under OL 1936 i Berlin, var han med på det amerikanske vandpolohold som blev slået ud efter den indledende runde, hvor han spillede med i alle tre kampe.

Eksterne henvisninger 

Vandpolospillere fra USA
Lucozade

Lucozade er fællesnavnet for seks udgaver af sports-og energidrikke,  som produceres af GlaxoSmithKline i Gloucestershire, England.

Det originale produkt Lucozade, sælges for nuværende, 2011, under navnet Lucozade Energy.

Produktet blev produceret første gang i 1927, under navnet Glucozade,  af en kemiker/ apoteker, W. W.Hunter, fra  Newcastle upon Tyne, som havde eksperimenteret i flere år, for at udvikle et energi-produkt til brug for personer, som var ramt af almene sygdomme, blandt andet forkølelse og influenza.  Navnet på produktet blev i 1929 ændret til Lucozade.

I 1983 blev markedsføringen af produktet ændret fra at være et medicinsk helseprodukt til et sports- og energiprodukt,  grundet det det høje energiindhold og efterspørslen på markedet for sports-og energidrikke.

I markedføringskampagnen deltog blandt andet den engelske ti-kæmper,  Daley Thompson.

Ekstern henvisning
 Lucozades hjemmeside (engelsk)
Sportsdrikke
Energidrikke
Hestespore

En spore er et hjælpemiddel, som bruges af ryttere til at forstærke hælens virkning. Når man skal til at ride med spore er det vigtigt at man har lært at sidde stille med sine ben under ridning, så man ikke prikker til hesten hele tiden, det kan nemlig med tiden gøre heste ”døv for schenklerne".

Rideudstyr
Haytagh

Haytagh (, også Romaniseret som Hayt’agh, Aytakh, and Aytag) er en by i provinsen Armavir i Armenien.

Eksterne henvisninger 
 Haytagh på GEOnet Names Server 
 Rapport om folketællingen i Armenien i 2001 

Byer i Armenien
The Sims 2: Teen Style Stuff

The Sims 2: Teen Style Stuff er en stuff-pakke til The Sims 2. Det blev udgivet 5. november 2007 i USA og 6. november i Australien. Pakken indeholde udstyr til teenagere, herunder tøj og udsmykning af værelse i tre temaer. Det indeholder også to huse og musik til Metal radiostationen. I alt indeholder pakket 60 nye genstande.

Computerspil fra 2007
Electronic Arts-spil
2: Teen Style Stuff

en:The Sims 2 Stuff packs#Teen Style Stuff
The Sims 2: Celebration! Xtra Pakke

The Sims 2: Celebration! Xtra Pakke er en stuff-pakke til The Sims 2. Den indeholder nye genstande. Temaet er fest, og møbler og tøj har således relation til bryllup og fest. Den indeholder 54 ting og to færdiglavede huse.
Spillet blev udgivet 3. april 2007. Det er inkorporeret i The Sims 2: Double Deluxe.

Computerspil fra 2007
Electronic Arts-spil
2: Celebration! Xtra Pakke

en:The Sims 2 Stuff packs#Celebration! Stuff
The Sims 2: Kitchen & Bath Interior Design Stuff

'The Sims 2: Kitchen & Bath interior Design Stuff er en stuff-pakke til The Sims 2. Det blev udgivet d. 15. april, 2008 i USA og d. 18. april 2008 i Europa.
Det indholde nye genstande til køkken og badeværelse såsom køkkenborde, opvaskemaskiner, håndvaske, toiletter og brusebade. Pakken inkluderer også music til Salsa radiostationen. Der er i alt 103 nye genstande i pakken, men ingen tøj.

Computerspil fra 2008
Electronic Arts-spil
2: Kitchen & Bath Interior Design Stuff

en:The Sims 2 Stuff packs#Kitchen & Bath Interior Design Stuff
Daley Thompson

Francis Morgan Ayodélé "Daley" Thompson CBE (født 30. Juli 1958) er en tidligere engelsk ti-kæmper.
  
Thompson vandt guldmedaljer, i tikamp, ved de Olympiske lege i 1980 og 1984 samt satte verdensrekord i disciplinen fire gange.

Med fire verdensrekorder, to olympiske guldmedaljer og tre Commonwealth-titler samt sejre i verdens- og europamesterskaber, bliver Thompson af mange anset for den største ti-kæmper nogensinde.

Medaljer i atletik

Olympiske lege 
 Guld – 1980 – Moskva – tikamp
 Guld – 1984 – Los Angeles – tikamp

Verdensmesterskaber 
 Guld – 1983 – Helsingfors – tikamp

Europamesterskaber 
 Sølv – 1978 – Prag – tikamp
 Guld – 1982 – Athen – tikamp
 Guld – 1986 – Stuttgart – tikamp
 Bronze – 1986 – Stuttgart – 4 x 100 m

Commonwealth Games for England 
 Guld – 1978 – Edmonton – tikamp
 Guld – 1982 – Brisbane – tikamp
 Guld – 1986 – Edinburgh – tikamp
 Sølv – 1986 – Edinburgh – 4 x 100 m

Referencer

Eksterne henvisninger 

 
 Daley Thompson, nformations hjemmeside (engelsk) 

Mangekæmpere fra Storbritannien
Personer tildelt Commander of the Order of the British Empire
Personer fra London